《郑翰卿自新安移家金陵诗以讯之》
明代·何璧

南北飘零逐燕飞，营巢今复傍乌衣。
家移白下原为客，梦到黄山不是归。
廿载看花怜并蒂，半生种柳叹成围。
江天处处皆新水，好向垂纶燕子矶。

作者简介：明福建福清人，字玉长。身材魁岸，跅弛放迹，使酒纵博。乡里轻侠少年皆听其指挥。上官命捕之，亡匿清流王若家，尽读其藏书。游徽州，为诗四章投知县张涛，涛延为上客。后涛开府辽东，璧往从之。涛欲荐之，以罢而止。自此谙晓辽事，常欲有所作为，而终无机会，抱恨以终。